google/wiki40b huggingface dataset:
Jiddisch musikk

Barnesanger

Jiddische barnesanger ligner i mangt og meget barnesangene fra nabokulturene i Sentral- og Øst-Europa, men skiller seg ut særlig ved sin askenasisk-jødiske kulturelle og religiøse ramme. Overgangen mellom barnesanger og politiske sanger kan noen ganger være flytende — noe vi ser i sangen «Ott azoi neit a shnaider, en sang som utgjør en typisk barnesang med sine korte og symmetriske strofer, sitt begrensede melodiomfang, sin enkle tekst og rolleillustrerende innhold: “Slik som dette syr skredderen, slik som dette syr han.” Men det politiske innholdet blir meget tydelig i fortsettelsen: “Han syr og syr hele dagen lang og tjener tæring, ikke penger.” Andre sanger kan være surrealistiske rim (“Jeg har et par okser; oi, de har bukser...”)

Holocaustsanger

De mest kjente forfattere av holocaustsanger, eller sanger om og/eller fra jødeforfølgelsene og etterhvert folkemordet på jøder av nazistene før og under andre verdenskrig, var Mordechaj Gebirtig og Hirsch Glik. Særlig kjente sanger inkluderer «Partizanerlid» av Hirsch Glik (gjendiktet på norsk som «Jødisk partisansang» av Georg Johansen og «S’brennt» av Mordechaj Gebirtig.

Utøvere

Den mest kjente utøveren i Norge er norsk-jødiske sangeren og skuespilleren Bente Kahan, men også dikteren Øystein Wingaard Wolf er kjent som utøver av dette repertoaret — hovedsakelig i hans egne gjendiktninger til norsk.
Internasjonalt er Ben Zimet, Chava Alberstein og Wolf Krakowski kjente navn innenfor sjangeren.
Olympisk rekordhistorikk på 400 m fri

Olympisk rekordhistorikk på 400 m fri svømming noteres kun for langbane (50 meter basseng).
Nordic 10000m Challenge 2001

Nordic 10000m Challenge 2001 var den 5. utgaven av Nordic 10000m Challenge. Det ble arrangert i Norrtälje i Sverige 20. mai 2001.
Blått hull

Blått hull er et begrep som nyttes for synkehull i bunnen av havområder. Slike hull kan være over hundre meter dype, og det dypeste kjente hullet var inntil nylig Dean's Blue Hole på Bahamas, målt til 202 meter dypt. Men det var inntil kineserne oppdaget Dragehullet i Sørkinahavet. Det er hele 301 meter dypt (987 fot). Hullene har gjerne en markant, dyp blå farge fordi vannet i hullet er mye dypere enn det er rett ved siden av det, derav navnet.
Slike hull oppsto i istiden, da havnivået var over hundre meter lavere enn det er i dag. Hullene er dannet av at vann har løst opp kalksteinen gjennom tusener av år, og skapt underjordiske hulrom. Til sist kollapser taket i disse hulene og de vertikale hulene oppstår. Det er gjerne lite vannbevegelse i slike hull, da huleveggene holder vannet på plass. Det gjør vanndypet lite egnet for dyreliv.
Neurochaetidae

Kilder

Catalogue of Life 2006. Årlig katalog over verdens fauna 2006.
Happy MacLinux

Happy MacLinux er en tidligere Linuxdistribusjon fra Japan som var basert på Fedora.
Distribusjonen benyttet skrivebordsmiljøet KDE. Distribusjonen støttet datamaskinarkitekturen PowerPC.
Versjon 2.5. ble lansert 27. februar 2003.
Odd Jensen

Odd Harald Jensen (født 15. april 1969) er en norsk musiker og trommeslager. 
Han er best kjent som trommeslager i bandet Babel Fish. Han har også vært medvirket i Barne-TV-serien Kalle og Molo med tekst og melodier sammen med Paal Ritter Schjerven. Han har også samarbeidet med Retroheads, San, Berit Boman, Christian Nordal, Conception, Maria Arredondo, LoMsk og Lucy Swann.
Deknepollen

Deknepollen er et område og bydel i Måløy, øst for byens sentrum og på fastlandssiden av Måløybrua. Den omfatter blant annet de nærmest sammenvokste bygdene Kulen, Degnepoll, Tennebø, Blålid og Nygård.

Navnet

Området Deknepollen har navnet sitt fra poststedet som omfatter bygdene på fastlandet inn til Almenningsfjellet. Deknepollen er navnet på pollen som strekker seg fra Ulvesundet og inn til det såkalte Ivahavet. Navnet kommer fra norrønt djákn, 'prelat i domkapitel', og pollr, 'fjordbukt', og har dermed samme opphav som bygden Degnepoll på nordsiden av pollen ved samme navn.

Virksomhet og utdanning

I Deknepollen finner man fiskeindustri med blant annet sildoljefabrikk, mekanisk verksted og flere høyteknologiske virksomheter. Nordfjordhallen Kultur- og Idrettsarena, Måløy videregående skole og Fagskolen Sogn og Fjordane, avd. Måløy ligger på Tennebø i Deknepollen. Bydelen har én barneskole, Skavøypoll skule, som huser rundt 150 elever på 1.-7. trinn fra Deknepollen og omkringliggende bygder på fastlandet. På strekningen mellom Tennebø og Degnepoll er det etablert stor handelsvirksomhet med blant annet kjøpesenter, dagligvareforretninger, bilforhandlere m.m.

Idrett

Skavøypoll Idrettslag hører til i Deknepollen og har tilbud innenfor fotball, håndball, klatring, turn, idrettsskole og dykking på forespørsel. Idrettslaget har medlemmer fra hele Vågsøy og nabokommuner.

Musikk

Viltkoret ble startet i 1999 og er et lokalt kor i Deknepollen. De har medlemmer i alle aldere. Skavøypoll Skulemusikkorps har øvinger på Skavøypoll Skule.

Nordfjordhallen Kultur- og Idrettsarena

Nordfjords storstue for idrett og kultur. Under samme tak finner man innendørs kunstgressbane, flerbrukshall, klatrevegger, løpebaner, turngrop, treningsrom, skytebane, kantine, møterom og kulturhus.
Paracorus

Utbredelse

Slekten er utbredt i tropisk Afrika, den er registrert fra Kenya, Tanzania, Rwanda og Kamerun.
Ellen Wilkinson

Liv og virke

Wilkinson ble født i Ardwick i Manchester, som datter av Richard Wilkinson og Ellen Wood, begge metodister. Richard Wilkinson var ansatt som tekstilarbeider i Manchester, ble deretter kontorarbeider i et forsikringsselskap. Ellen vant flere stipendiater og var således i stand til å ta en utdannelse. I 1910 ble hun student ved Universitet i Manchester, hvor hun studerte historie. Hun var en meget liten kvinne, under fem fot høy, med kraftig rødt hår, blek hud og intenst blå øyne.
Wilkinson utviklet interesse for sosialisme etter å ha lest Merrie England (1893) av Robert Blatchford, en innflytelsesrik essaysamling om sosialisme. Da hun var 16 år meldte hun seg inn i Det uavhengige arbeiderpartiet, et parti som i årene 1906–1932 var en uavhengig  en partifraksjon innen og ved siden av Labour Party. På universitet ble aktiv i ulike organisasjoner, blant annet Fabian Society og Nasjonalunionen for kvinners suffragettsamfunn, en kvinnesaksforening, og som hun ble organisator for i 1913. I 1915 ble hun den første kvinne som organiserte en fagforening. Hun var også med på å opprette det britiske kommunistpartiet i 1920 og deltok ved konferansen til den røde internasjonale av fagforeninger i Moskva i 1921, men gikk ut av partiet tidlig i 1924.
Hun var også aktiv i lokalpolitikken og ble i 1923 valgt inn i byrådet i Manchester. Hun var aktiv i generalstreiken i Storbritannia 1926 og som følge av parlamentsvalget i 1929 utpekte statsminister Ramsay MacDonald henne som parlaments sekretær for helsedepartementet. Hun tapte sitt sete i 1931, og henga seg da til et forfatterskap, blant annet en roman, The Division Bell Mystery. I valget 1935 var hun tilbake for valgkretsen Jarrow. Under Winston Churchills kombinerte krigsregjering ble Wilkinson utpekt til parlamentarisk sekretær for ministeriet for pensjoner, og senere gikk hun med Herbert Morrison til Home Office, det britiske innenriksdepartementet, hvor hun var ansvarlig var beskyttelsesrom. Som følge av Labours seier i valget i 1945 ble hun utpekt av statsminister Clement Attlee til utdannelseminister, den første kvinne som hold denne posisjonen i Storbritannia. Hennes plan om å øke obligatorisk skolegang til 16 år ble oppgitt da regjeringen slo fast at det ville bli for kostbart. Imidlertid greide hun å overtale parlamentet til gi gratis melk til alle britiske skolebarn.

Personlig liv

Wilkinson ble knyttet til Labour-politikerne John Jagger (1872–1942) og Herbert Morrison (1888–1965), sistnevnte var da adskilt fra sin hustru. Det er usannsynlig at hun eller Morrison ville ha blitt utnevnt om deres langvarige affære var blitt offentlig kjent. Ingen av Wilkinsons forhold førte til ekteskap, noe som etterlot henne, i henhold til en kommentar, «skuffet i sitt følelsesmessige liv».
Johannes Daniel Falk

Johannes Daniel Falk (født 28. oktober 1768, død 14. februar 1826) var en tysk salmedikter, forfatter og filantrop. Han ble født i Danzig som da var en del av Det kongelige Preussen. Etter Slaget ved Jena i 1806, opprettet han et feltlasarett, og senere opprettet han et barnehjem.
Som salmedikter er han mest kjent for salmen «O du fröhliche» som har blitt oversatt til mange språk, og finnes i Norsk Salmebok og Norsk salmebok 2013 under tittelen «Å, du heilage».
Homalomelas

Utseende

Middelsstore, avlange, langbeinte, blankt svarte trebukker med hvite tegninger. Antennene er omtrent så lange som kroppen, ganmske kraftige, i alle fall de midterste leddene mer eller mindre sagtakkede. Pronotum er rundet, dekkvingene jevnbrede med ett eller to hvite tverrbånd. Beina er nokså tynne.

Utbredelse

Slekten er bare kjent fra Sri Lanka.
Sneglespinnere

Utseende

Små til middelsstore (forvingelengde 6 – 35 mm), kraftig bygde, hårete sommerfugler. På farge er de fleste brunlige men noen er grønne eller hvite. Hodet er ganske lite med hårløse fasettøyne og mer eller mindre redusert sugesnabel. Antennene er middels lange, kamtakkede eller trådformede. Vingene er brede, forvingene trekantede, bakvingene avrundede. Enkelte arter etterligner bier. Beina er kraftige og tett hårkledte. De voksne møllene hviler gjerne med bakkroppen bøyd oppover i en vinkel til brystet og vingene. 
Larvene er mer eller mindre flate, uten vorteføtter og med svært korte brystføtter. Istedenfor vorteføtter kan de ha sugekopper på undersiden av bakkroppen som de bruker til å holde seg fast i underlaget. De er livlig fargede, gjerne i grønt og rødt, og kan ha et ganske bisart utseende. De norske artenes larver er glatte, omtrent mandelformede i omriss, med et par lengdekjøler på ryggen. Andre larver kan være sadelformede, med et glatt midtparti og opphøyede for- og bakender son er tett besatt med neslehår. Mange har et eller flere par med utover- eller oppoverrettede, fingeraktige utvekster, som også er besatt med lange, stive neslehår – hos noen arter kan de minne om TV-antenner.

Levevis

De voksne sommerfuglene flyr om natten. Siden de har reduserte munndeler, kan de ikke ta næring til seg, og de lever bare ganske kort tid. Larvene lever på mange forskjellige slags planter. De livlige fargene signaliserer at de er godt beskyttet av neslehårene, og de trenger ikke forsøke å gjemme seg, men kryper åpenlyst omkring. Når larvene er ferdigutviklet, spinner de inn i en koppformet, papiraktig kokong der de forvandler seg til en puppe.

Norske arter

To arter forekommer i Norge, men begge er sjeldne og blir antatt å være utrydningstruede. Stor sneglespinner (Apoda limacodes) lever på eik og er funnet spredt på Sør-Østlandet vestover til Kristiansand, mens dvergsneglespinner (Heterogenea asella) lever på eik og bøk og er bare funnet i Aust-Agder og Akershus. For begge artene er det bare kjent noen få norske funn, og selv om de kan være oversett tror man de er ganske sjeldne. De kan være truet av hogst av eike- og edelløvskog.

Kilder

Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Om sneglespinnere på nettsiden Norges sommerfugler:
Hanna Wolf

Liv

Hun var medlem i det polske ungkommunistiske forbund, studerte fra 1927 til 1932 ved Humboldt-universitetet i Berlin og ble i 1930 medlem i KPD. I 1932 emigrerte hun til Moskva og arbeidet 1935-37 ved Kominterns Internasjonale Lenin-skole og var fra 1943 til 1948 leder for de tyske krigsfangenes sentralskole i Krasnogorsk. 
Etter hennes tilbakevenden til Tyskland var hun i SEDs partiapparat og ble medlem i sentralkomiteen. 12. september 1950 ble hun innsatt som direktør for Partihøyskolen «Karl Marx», som hun ledet til 1983.
Hun er gravlagt i Berlin-bydelen Pankow.
Sør-Sudans sentralbank

Historie

Banken ble opprettet i 2005 som en filial av Sudans bank, som er sentralbanken i Sudan, under navnet Bank of South Sudan, men ble omgjort til sentralbank for Sør-Sudan 9. juli 2011 da Republikken Sør-Sudan brøt ut fra Sudan.
Den 30. november 2011 annonserte sentralbanken starten på en prosess der de skal modernisere landets betalingssystem, clearing- og oppgjørssystemer. Målet er både å redusere kostnader og å øke kvaliteten og effektiviteten på disse tjenestene, bl.a. for å møte Den internasjonale oppgjørsbankens krav.

Sentralbanksjef

Elijah Malok var sentralbankens første sentralbanksjef, men president Salva Kiir sa ham opp allerede i august, fordi verdien av det ørsudanske pundet sank i forhold til amerikanske dollar. Kornelio Koriom Mayiek overtok stillingen etter Malok, og er pr januar 2012 sentralbanksjef.

Annet

Sentralbanken i Sudan, Sudans bank, er underlagt sanksjoner fra USA, men Sør-Sudans sentralbank rammes ikke av disse sanksjonene.
Nitorellus

Utbredelse

Arten lever i Australia (New South Wales).
92. bakke-til-bakke-missilbrigade

92. bakke-til-bakke-missilbrigade (russisk 92-я ракетная бригада) er en brigade underlagt 2. kombinerte armé i  Sentrale militærdistrikt og er forlagt til Totskoje.

Organisering

Organiseringen av brigaden kan være standard bakke-til-bakke-missilbrigade med Iskander
Veli Peak

Veli Peak er en fjelltopp øst for Idun Peak og 1,9 km sør for Brunhilde Peak i Asgard Range i Victoria Land. Opprinnelsen til navnet, som ble gitt av New Zealand Antarctic Place-Names Committee (NZ-APC), er ikke kjent.
Sondre Justad

Biografi

Sondre Justad ga ut sin første singel, «Nu har du mæ», i 2014 på Petroleum Records. I februar og juni 2015 fulgte han opp med singlene «Det e over» og «Tilbake», som begge fikk høy radiorotasjon og tok han til TV-programmer som VG-lista Topp 20 og Senkveld på TV 2. Samtidig begynte han å gjøre seg bemerket som liveartist, og sommeren 2015 spilte han på en rekke store festivaler.
Det virkelige gjennombruddet kom høsten 2015, med debutalbumet Riv i hjertet, som ble liggende på VG-lista i over ett år med en 6.-plass som beste plassering. Albumet fikk terningkast fem av Aftenposten, Dagsavisen, Avisa Nordland og Fædrelandsvennen. Foran Spellemannprisen 2015 ble han nominert i tre klasser: popsolist, årets album og årets nykommer for albumet.  Han ble også nominert som årets liveartist og årets låt under P3 Gull i 2016. Seks av låtene på albumet ble listet på nasjonal radio, og tittelsporet «Riv i hjertet» ble den mest spilte norskspråklige låten i 2015. Fem av singlene solgte til gull, og én til platina.
Fra oktober 2016 tok Justad pause på ubestemt tid. Han ville gi seg selv tid til å fokusere på nye låter og veien videre. Nesten nøyaktig ett år senere ble låtene «Ingenting» og «Paradis» sluppet. «Paradis» ble A-listet hos både NRK P3 og NRK P1, og framført både på Senkveld (TV 2) og P3 Gull (NRK). Også hans tredje singel, «Gjør det igjen» fikk høy radiorotasjon, og ble framført på Lindmo på NRK1. 23. mars 2018 kom Justads andrealbum, Ingenting i paradis. For albumet og låten «Ikke som de andre» fikk han fire nominasjoner foran Spellemannprisen 2018: popartist, årets album, årets musikkvideo og årets låt.
Ved siden av musikken har Justad engasjert seg i miljø og politikk. Han har blant annet jobbet for å hindre olje- og gassutvinning utenfor Lofoten, Vesterålen og Senja, og har flere ganger uttalt seg kritisk om Norges håndtering av flyktningkrisen.
Under en TV-sending i programmet Lindmo 24. mars 2018, skapte Justad overskrifter da han stod frem som bifil og uttalte: «Jeg har kjent på at jeg rommer mer, at kjærligheten er større. Jeg kjenner på at … Jeg tror ikke det trenger å være damer eller menn for min del. Det kan hende det går bra med begge deler. At det bor noe mer der.»
Indiefolk

Indiefolk er en musikksjanger som ble kjent på 1990-tallet da låtskrivere innen indierocken begynte å vise stor innflytelse fra folkemusikkscenen fra 50, 60 og tidlig 70-tall. Et par tidligere artister er Beck, Elliott Smith og Lou Barlow. Denne sjangeren er ofte tilknyttet til andre, som freak folk, psych folk, baroque pop og New Weird America. Denne sjangeren har vokst jevnt i popularitet, med band som Fleet Foxes, Beirut og Bon Iver. Det får også hjelp fra festivaler som Bonnaroo og Coachella. Andre merkbare band inkluderer The Dodos, Iron and Wine, Manel, Mount Eerie, Bright Eyes, Vetiver, Music for Dead Birds, Leslie Feist, Damien Rice, Okkervil River, Devendra Banhart, Andrew Bird, Kings of Convenience, DeVotchKa, Cat Power, Hayden, Sufjan Stevens, José González, Robert Francis, Blitzen Trapper, Bishop Allen, M. Ward, Mumford & Sons and Noah and the Whale.
Oslo Vegetarfestival

Oslo Vegetarfestival er en årlig matfestival i Oslo som fremmer vegetarianisme. Festivalen ble startet av Heidi Røneid og Synne Hewitt i 2010, og hadde 1 100 besøkende det første året. I 2015 hadde antallet besøkende økt til 6 000.
Howeitat

Howeitat eller howaytat (arabisk: قبيلة الحويطات|) er en stor stammekonføderasjon i regionen Transjordan, et område i dagens Jordan og Saudi-Arabia. Howeitat-gruppen har flere grener, hvorav de sentrale er stammene Ibn Jazi, Abu Tayi og Sulaymanniyin, foruten et antall assosierte stammer.
Howeitat anser seg å nedstamme fra én enkelt stamfar, en egypter ved navn Huwayt. Men deres nærvær i Transjordan synes å gå tilbake til 1700-tallet, da noen beduinstammer i den nordarabiske ørken ble fortrengt nordover av wahhabi-assosiserte beduiner fra Sentralarabia. Mot slutten av 1700-tallet hadde howeitatene allerede begynt å betrakte som strøkene rundt Akaba og nordenfor som sine; og de gjorde også anspråk på områder i Egypt. De utviklet seg til en tildels bofast stamme som kombinerte jordbruk i Jabal Sharas fruktbare deler med pastoralisme, men tidlig på 1900-tallet ble de gjort mer eller mindre nomadiske av de to rivaliserende sjeikene Abtan ibn Jazi og Auda abu Tayi, som konsentrerte seg om røvertokter, tributtinnkreving og kameldrift.
Abu Tayi og Ibn Jazi-klanene støttet den hadsjemittiske sak under araberopprøret, der de inngikk som viktige elementer i Faisals styrker. Auda Abu Tayi og Hamad Ibn Jazi klarte å mønstre en styrke beduiner som var villig til å rykke frem mot Akaba under prins Feisal bin Husseins banner. Senere vebdte howeitatene tilbake til jordbreuk. De var også fremstående i den arabiske legion, da Ibn Jazi-seksjonen ble føderasjonens mektigste komponent.
Howeitatene er fremdeles i besittelse av store områder rundt Wadi Rum og inn i Saudi-Arabia; de har historisk vært en viktig rekrutteringsbasis for den saudiarabiske nasjonalgarde og The Royal Jordanian Land Force.
Indre Eldal

Indre Eldal er navnet på gårdsnummer 20 i Gaular kommune.

Beliggenhet

Gården ligger i dalføret Eldalsdalen og grenser med gårdene Tjønneland og Bratteteig i nord, Ytre Eldal og Følling i sørvest, og Oppedal i øst.
Foruten gården (Bnr. 1) Indre Eldal, er også Bnr. 3, Eldalsbotnen (lokalt kalt Øykjebotn) drevet som gårdsbruk.
Koordinater: 61°19′51,8″N 6°10′59″Ø

Historisk

Et av skolehusene i Eldalsdalen plassert i på Indre Eldal. Skolen på Kupa ble bygd i 1893, den ble nedlagt da Viksdalen skule ble startet i Vikja, sentrum av Viksdalen i 1962. Skolebygget blir idag brukt til grendehus for Eldalsdalen, og Eldalsdalen grendalag har i tillegg bygd opp danseflake ved bygget.
Madlamark skolekorps

Historie

Madlamark Skolekorps ble stiftet i 1957 som et guttekorps for bydelen Madla i Stavanger. Rundt år 2000 var det store diskusjoner om å legge ned korpset, ettersom korpset bare hadde rundt 10 medlemmer. I 2002 fikk korpset et oppsving da Irene Anda ble ny dirigent. Korpset begynte å delta i korpskonkurranser, og vant NM for skolekorps (janitsjar) for første gang i 2014.
Dalane Sykleklubb

Dalane sykleklubb er en sykleklubb for Egersund og Dalane – regionen, Sør-Rogaland. Klubben har over 100 medlemmer med ulike ambisjonsnivåer. Klubben har både offroad (MTB)- og racer-syklister, samt en egen juniorgruppe. Klubben ble stiftet i 1980 og feiret sitt 25-årsjubileum i 2005. I de senere år har klubben ekspandert i form av økning i medlemsmassen og aktivitetsnivå. Klubben er tilsluttet Norges Cykleforbund.
Constantin Brun

Bakgrunn

Constantin Brun kom opprinnelig fra fattige kår i Rostock. Lokket av en tilreisende fra Lübeck flyttet han til denne by, der han fikk plass hos handelshuset Pauli.

Karriere

Han fikk handelsutdannelse i Lübeck fos Pauli.  Hans fremragende evner for handelsspekulasjoner kom hurtig til sin ttet, og handelshusets sjef etablerte ham etter få års forløp sammen med sin sømn i Sankt Petersburg. Her ble han den 16. oktober 1777 utnevnt til dansk konsul. 
Som sådan kom han i forretninger til København i 1781, ved hvilken anledning han traff Frederikke (Friederike) Münter hos hennes far, presten Balthasar Münter ved Sankt Petri kirke. Hun synes straks at have gjort et uutslettelig inntrykk på ham, og vinteren 1782-83 vendte han tilbake til København. 
Brun giftet seg med henne i 1783. I løpet av ekteskapet fikk de følgende barn; Friderich Carl Balthasar (1784), Charlotte (1788), Augusta (1790) og Ida (1792).
Han ble kongelig administrator ved den vestindiske handel og under Bruns ledelse gikk det Vestindisk-guineisk Kompagni over til staten. I tillegg til sin offentlige virksomhet drev Brun med omfattende forretningsvirksomhet og samlet seg en stor formue i kapital og eiendom.  Under Bruns styre gikk den vestindiske handel, der ved Versaillesfreden i 1783 fikk en foreløpig knekk, over fra det vestindiske kompani til Staten (1788), hvorpå den hele handel helt opp til 1816, men dog især under Den franske republikks kriger, fikk et mektig oppsving. Den første snes år av Bruns opphold i Danmark falt i det hele tatt nettopp sammen med Danmarks såkalte blomstrende handelsperiode, da det under de veldige europeiske kriger lyktes Danmark ved bevarelsen av sin nøytralitet å benytte konjunkturene til å skape en frodig mellomhandel med København som hovedplass. For Bruns fremragende handelsdyktighek var sjansene således så gode som vel mulig, og han synes også å ha udnyttet dem fullt ut. Hans første store spekulasjon var etter grev Bernstorffs oppfordring å overta Den franske republikks kornforsyning under dens første store kriger, og dette dristige foretagende grunnlae hans senere så kolossale formue.
Friederike Brun ble et midtpunkt i salonglivet i familiens hus, det senere Moltkes palé, i Bredgade og på landstedet Sophienholm i sommerhalvåret. Brun engasjerte den franske arkitekten Joseph-Jacques Ramée som fikk bygget om Sophienholm i streng fransk klassisisme. 
Brun var innehaver av storkorset av Dannebrog.
Grini-museet

Om Grini fangeleir

Leiren ble opprettet av tyskerne 14. juni 1941 i kvinnefengselet på Ila i Østre Bærum. Fengselet var påbegynt 1938 og praktisk talt ferdig 1940, men ennå ikke tatt i bruk. Det var blitt brukt til internering av krigsfanger (offiserer) i april–juni 1940. Den første tiden var det ikke flere fanger enn at de kunne innkvarteres i fengselsbygningen, men så steg fangetallet utpå våren 1942 til over 1000. Etter at områdene rundt den opprinnelige fengselsbygningen var ryddet for skog, ble det reist en «brakkeby» med over 30 brakker for innkvartering, verksteder, sykesaler, osv. Til tross for store transporter til Tyskland (særlig 1943, da ca. 2000 ble sendt) steg fangetallet meget sterkt, særlig høsten 1942 og i 1944, og leiren ble helt overfylt. Toppbelegget var på ca. 5400, hvorav ca. 600 kvinner.
Grini var den største tyske fangeleiren i Norge under 2. verdenskrig. Av de nesten 20 000 fangene som var innom leiren i krigsårene, var det mange «tause helter». Men ikke minst var det en rekke personligheter som senere skulle bidra til å forme etterkrigstidens Norge, slik som Einar Gerhardsen, Obos-leder Martin Strandli og Odd Nansen, samt Ingrid Bjerkås, Johan Borgen, Ingeborg Refling Hagen, Arnulf Øverland og Francis Bull – for å nevne noen.